_^3 



Hegjering anfnres Aarstiden, derpaa Maaneden i denne og endelig 

 Dagens cykliske benævnelse. 



I Kinesernes kanoniske Bøger anføres i det Elele 38 Solfor- 

 mørkelser, nemlig en i Shu-King, maaske — 2155, en i 

 S hi- King, — 776, og 36 iChiin-Tsiu. Disse sidste kunne 

 med stor Lethed identificeres ved Hjælp af Pingrés Liste over 

 Formørkelserne fra — 1000 til O i l'Art de vériQer les dales, 

 og det fremgaar af en saadan Sammenligning, at tvende af 

 Formørkelserne ikke have fundet Sted, og en nærmere Under- 

 søgelse af de forhaandenværende Omstændigheder viser endog, 

 at de overhovedet ikke kunne have fundet Sted, da de anføres 

 som indtrufne en Maaned efter en virkelig Formørkelse. Hvilke 

 Fejltagelser der her ere indløbne, er endnu ikke udfundet med 

 Vished, men der maa antages en eller anden Fejlskrivning alle- 

 rede i de ældste Udgaver, da de gamle kinesiske Forfattere have 

 omtalt dem og været vidende om deres Umulighed og i det 

 Højeste villet indrømme, at sligt maaske kunde have fundet 

 Sted i ældre Tider. Sandsynligst er det, at her foreUgger en 

 Forvexling af Aaret. Noget Lignende maa ogsaa være hændet 

 med et Par andre Formørkelser, for hvilke det imidlertid er lyk- 

 kedes at finde ret plausible Korrectioner. Af de øvrige 32 For- 

 mørkelser stemme 18 overens med Pingrés Liste i Aaret, 

 Maaneden og Dagen, medens Resten vel har Aaret og Dagen 

 rigtig, men Maaneden en, to eller 3 Enheder forskjellig. Den 

 sidste Omstændighed kan imidlertid ikke forringe Troværdig- 

 beden i Optegnelserne, da den snarere hidrører fra vort 

 usikkre Kjendskab til hine Tiders Kalendervæsen, hvad Intercala- 

 tionen og Aarets Begyndelse angaar, der maaske endogsaa 

 have været underkastet store Uregelmæssigheder. Dagangivelsen, 

 som ikke var støttet paa nogen indviklet Regel, idet den blot 

 afhang af en simpel Tælling, maa være det afgjørende, og den 

 er, som jeg nylig bemærkede, overordentlig tilforladelig. 



Af disse 36 Solformørkelser har jeg nu, som alene passende 

 for mit Formaal, udtaget 3, fordi de særligt vare betegnede som 



Overs, over d. K. D. Yidensk. Selsk. Forh. 1874. 6 



